CELEX: 62018TN0010
Language: da
Date: 2018-01-12 00:00:00
Title: Sag T-10/18: Sag anlagt den 12. januar 2018 — Eesti Apteekide Ühendus mod Kommissionen

19.3.2018   
            
            
               DA
            
            
               Den Europæiske Unions Tidende
            
            
               C 104/43
            
         Sag anlagt den 12. januar 2018 — Eesti Apteekide Ühendus mod Kommissionen
   (Sag T-10/18)
   (2018/C 104/56)
   Processprog: engelsk
   
      Parter
   
   
      Sagsøger: Eesti Apteekide Ühendus MTÜ (Laagri, Estland) (ved advokaterne K. Paas-Mohando og I. Kangur)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse SA.42028 (2017/NN) vedtaget den 23. oktober 2017 annulleres (1).
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om, at den estiske apotekerforening har søgsmålskompetence til at anlægge sag om ophævelse af Kommissionens afgørelse SA.42028 (2017/NN).
               
                           —
                        
                        
                           I overensstemmelse med Domstolens dom i sag C-313/90 (2) er Kommissionsafgørelser om ikke at fremsætte indsigelse, som er truffet ved afslutningen af den indledende procedure, underlagt domstolskontrol.
                        
                     
                           —
                        
                        
                           Den estiske apotekerforening har søgsmålskompetence til at anlægge sag med påstand om annullation af Kommissionens afgørelse SA.42028 (2017/NN) for Retten som en interesseret part i henhold til artikel 108, stk. 2, TEUF og artikel 1, litra h), i forordning nr. 2015/1589 (3)
                           
                        
                     
         
               2.
            
            
               Andet anbringende om, at Kommissionen var forpligtet til at indlede den formelle undersøgelsesprocedure i henhold til artikel 108, stk. 2, TEUF i medfør af kriteriet om alvorlige vanskeligheder. Kommissionens alvorlige vanskeligheder i forbindelse med vedtagelsen af den anfægtede afgørelse og dermed tilsidesættelsen af de proceduremæssige garantier i artikel 108, stk. 2, TEUF fremgår af følgende:
               
                           —
                        
                        
                           Kommissionen begik en retlig fejl, da den fastslog, at der ikke blev indrømmet en fordel ved statsmidler, idet Kommissionen ikke kunne se, at Finland havde misbrugt sin reguleringsmæssige skønsbeføjelse, hvilke efterfølgende har ført til afkald på statsmidler.
                        
                     
                           —
                        
                        
                           Kommissionen begik en retlig fejl, da den fastslog, at der ikke forelå en selektiv fordel, idet Kommissionen ikke kvalificerede de »særlige opgaver« korrekt som tjenesteydelser af almindelig økonomisk interesse.
                        
                     
                           —
                        
                        
                           Kommissionen undlod at indhente væsentlige oplysninger i den indledende procedure.
                        
                     
                           —
                        
                        
                           Den indledende procedure var urimeligt lang (tæt på 30 måneder).
                        
                     
                           —
                        
                        
                           Kommissionen anvendte en hidtil ukendt retlig definition »særlige opgaver«.
                        
                     
                           —
                        
                        
                           Finland ændrede under den indledende procedure dets universitetslov, i henhold til hvilken Finland tidligere tilbagebetalte Helsinki Universitet den selskabsskat og apotekerafgift, som Yliopiston Apteekki Oy havde betalt, hvilket var den centrale bestemmelse i en af de anmeldte statsstøtteforanstaltninger.
                        
                     
         
      (1)  EUT 2017, C 422, s. 10.
   
      (2)  Dom af 24.3.1993, Comité International de la Rayonne et des Fibres Synthétiques m.fl. mod Kommissionen, C-313/90, EU: C:1993:111.
   
      (3)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EØS-relevant tekst) (EUT 2015, L 248, s. 9).